4.

A rendelet a következő cikkekkel egészül ki: „11a. cikk A bizonyos területeken, bizonyos mélységekben vagy bizonyos halászeszközökkel végzett halászati erőkifejtés kizárása (1) A tagállamok kizárhatják egyes hajók bizonyos utakon tett halászati erőkifejtéseit amíg az alábbi feltételek közül egy teljesül : [Mód. 9] a) az érintett hajó érintett útján a halászati tevékenység teljes egészében a (2) bekezdésnek megfelelően összeállított jegyzéken szereplő tőkehal-elterjedési területeken kívüli területeken zajlik, vagy b) az érintett hajó érintett útján a halászati tevékenység teljes egészében 300 méternél mélyebben zajlik, vagy c) az érintett hajó érintett útján egyféle szabályozott halászeszközt használ , amely szerepel a (2) bekezdésnek megfelelően összeállított jegyzéken ; amennyiben a hajó a halászati út során fedélzetén más halászeszközt szállít, azt az 1224/2009/EK rendelet 47 . cikkének megfelelően kell elhelyezni . [Mód. 10] (2) A tagállamok által a (3) bekezdésnek megfelelően közölt adatok és a tudományos szakvélemények alapján a Tanács összeállít egy jegyzéket a tőkehal-elterjedési területeken kívül eső területekről, valamint egy jegyzéket az olyan halászeszközökről, amelyek műszaki paraméterei következtében a fogás összetételének kevesebb, mint 1,5 tömegszázalékát teszi ki a tőkehal. A bármelyik tagállam kérésére jóváhagyott halászeszközt vagy -területet a többi tagállamnak is lehetősége van használni. [Mód. 11] (3) A tagállamok a Bizottság rendelkezésére bocsátják mindazt az információt, ami szükséges annak megítéléséhez, hogy egy halászeszközt vagy egy területet fel kell-e venni a (2) bekezdésben említett egyik jegyzékre. (4) A Bizottság a (3) bekezdésben említett információk Bizottsághoz való továbbítására szolgáló formátum és eljárás részletes szabályait megállapító végrehajtási jogi aktusokat fogadhat el. E végrehajtási jogi aktusokat a Bizottság a 32. cikkben említett eljárással összhangban fogadja el. 11b. cikk A megengedett legnagyobb halászati erőkifejtés kiszámításához alkalmazott referenciaérték kiigazítása (1) A 11a. cikk (1) bekezdésében említett halászati erőkifejtést, amennyiben azt figyelembe vették a 12. cikk (2) bekezdésének a) pontjában említett referenciaérték megállapításakor, e cikk rendelkezéseinek megfelelően ki kell vonni a referenciaértékből. (2) A referenciaérték (1) bekezdésben említett kiigazítására vonatkozó kérelmeket a tagállamok minden év december 31-ig nyújthatják be a Bizottsághoz. [Mód. 12] (3) Az érintett hajócsoport számára megengedett legnagyobb halászati erőkifejtés kiszámításához a kiigazított referenciaértéket és a terv hatálybalépése óta alkalmazott éves százalékos kiigazítást kell figyelembe venni. (4) A 11a. cikkben említett halászati erőkifejtés csak azt követően zárható ki a megfelelő erőkifejtési csoportból, hogy a megengedett legnagyobb halászati erőkifejtés újraszámítása e cikknek megfelelően megtörtént. (5) A Bizottság a (2) bekezdésben említett kérelmek Bizottsághoz való továbbítására szolgáló formátum és eljárás részletes szabályait megállapító végrehajtási jogi aktusokat fogadhat el. E végrehajtási jogi aktusokat a Bizottság a 32. cikkben említett eljárással összhangban fogadja el. 11c. cikk A teljes körűen dokumentált halászatban kísérleti jelleggel részt vevő hajók kizárása (1) Azon hajók halászati erőkifejtését, amelyek kísérleti jelleggel teljes körűen dokumentált halászatban vesznek részt, és amelyek tőkehalfogásait a visszadobásokkal együtt levonják a kvótából, ki lehet zárni a halászati erőkifejtési rendszerből. (2) Az (1) bekezdés alkalmazása esetén a tagállamok kiigazítják a 12. cikk (1) bekezdésének megfelelően az adott hajócsoport tekintetében megállapított megengedett legnagyobb halászati erőkifejtést . A Bizottság az első mondatban említett megengedett legnagyobb halászati erőkifejtés kiigazítására vonatkozó részletes szabályokat megállapító végrehajtási jogi aktusokat fogad el. Ezeket a végrehajtási jogi aktusokat a 32. cikkben említett eljárás keretében kell elfogadni. [Mód. 13] (3) A tagállamok értesítik a Bizottságot a megengedett legnagyobb halászati erőkifejtésnek a (2) bekezdés szerinti bármely kiigazításáról. Az értesítésben meg kell adni a kizárt hajók adatait, valamint a levont halászati erőkifejtés mennyiségét hajónként és összesítve is. . [Mód. 14] (5) A Bizottsága (3) bekezdés szerinti értesítés Bizottsághoz való továbbítására szolgáló formátum és eljárás részletes szabályait megállapító végrehajtási jogi aktusokat fogadhat el. E végrehajtási jogi aktusokat a Bizottság a 32. cikkben említett eljárással összhangban fogadja el. 11d. cikk A korábban megállapított kizárásokra vonatkozó rendelkezések [Mód. 15] A halászati erőkifejtési rendszerből való, … (6) előtt már hatályban lévő kizárások továbbra is alkalmazandóak mindaddig, amíg a kizárás alapjául szolgáló eredeti feltételek teljesülnek. A tagállamok évente a Bizottság rendelkezésére bocsátják mindazt az információt, ami szükséges annak megállapításához, hogy az említett feltételek továbbra is fennállnak.”[Mód. 16] (6) E rendelet hatálybalépésének időpontja. "